
Walang pundamental na pagbabagong 
idudulot ang eleksyon sa Mayo 10 


lapyudal na naghaharing sistema, re- 
aksyunaryo ang mga eleksyon at lu- 
milikha lamang ng ilusyon ng demokrasya. 
Hindi ito maaaring maging paraan upang 
ang mamamayan ay makapagpahayag ng 
kanilang kagustuhan at makapamili ng 
mga pinunong tunay na kakatawan sa ka- 
nilang interes. 
Ang umiiral na sistemang pang-eko- 
nomya, pampulitika, pangkultura at elek- 


toral ang siyang nag- 

tatakda sa pangkalahatang dominasyon ng 
mga reaksyunaryong partido at kandidato. 
Kaya ang mga eleksyon para sa reaksyu- 
naryong gubyerno sa Pilipinas ay dili iba't 
pagtatakda lamang kung sino mula sa 
aling paksyon ng reaksyunaryong 
naghaharing uri ang mamamayani 
sa isang panahon at maki- 
kinabang sa kapang- 
yarihan kaalin- 
sabay ng 

ngangalaga at pagpapanatili ng ka- 
nilang makauring pang-aapi at 
pagsasamantala sa mamamayan. 

Para akitin ang boto ng mama- 
mayan, ang mga reaksyunaryong 
kandidato ay nagbibitiw ng sarisa- 
ring populista at repormistang pa- 
ngako, kumakasangkapan sa pyudal 
na kulturang padrino, nagpapakulo 
at nagbabayad nang malaki para sa 
kung anu-anong patalastas at gi- 
mik sa masmidya. 

Subalit pinakamapagpasya pa 
rin sa reaksyunaryong eleksyon ang 
paggamit ng iba't ibang instrumen- 
to, kapwa sarili ng kandidato at sa 
estado, para sa pamimilit at panli- 
linlang, ang paggamit ng malaking 
salaping pangampanya at pambili 
ng boto at ang kakayahang mani- 
pulahin ang resulta ng eleksyon. 
Mapagpasya sa kalalabasan ng 
eleksyon sa Pilipinas ang paggamit 
ng sandata, mga maton at salapi. 

Kaya sadyang malaki ang dis- 
bentahe ng mga progresibong par- 
tido at kandidatong lumalahok sa 
reaksyunaryong eleksyon. Sa umi- 
iral na sistema at kalagayan, awto- 
matikong nakalaan para sa mga 
kinatawan ng naghaharing uri ang 
pinakamatataas na pusiyon at ang 
kalakhan ng mga pwesto. Iilang 


progresibong partido at kandidato 
lamang ang hinahayaang manalo sa 
eleksyon. 

Sa partikular, ang batas ukol sa 
party-list ay naglalaan ng 20% la- 
mang ng mga pwesto sa kongreso 
para sa maliliit na partidong hindi 
kabilang sa limang pangunahing 
partido pulitikal. Sa liit ng puwang 
na inilalaan para sa naturang mga 
grupo, imposibleng maging mapag- 
pasya ang mga ito sa pagpapasa o 
pagbabasura ng mga batas. Dagdag 
dito, malaking bilang sa mga luma- 
laban sa eleksyong party-list ay 
mga ekstensyon lamang ng malala- 
king partido pulitikal, mga sama- 
hang militar, mga grupong pang- 
ekonomya at iba pang instrumento 
ng mga reaksyunaryong naghaha- 
ring uri. 

Bukod rito, biktima ng pasis- 
tang dahas ang mga progresibong 
partido at kandidato. Sa mahigit 50 
taong kasaysayan ng papet na re- 
publika, pinakamabangis at pinaka- 
marahas ang atake ng mga pasis- 
tang pwersa ng estado at ng mga 
sagad-sagarang reaksyunaryong 
grupong pampulitika tuwing may 
makabuluhang pag-abante ang 
mga progresibo sa reaksyunaryong 
eleksyon. Noong eleksyon ng 1987, 


ang pinakamalaking bilang ng mga 
pinatay, sinaktan at hinaras ay 
nagmula sa progresibong Partido 
ng Bayan. 

Sa ngayon, kinokonsentrahan 
ng mga militarista sa gubyerno at 
iba pang pasista ang panunupil sa 
mga progresibong partido at kandi- 
dato. Ang pinakamaraming biktima 
ng pamamaslang at karahasan sa 
kasalukuyang eleksyon ay mula sa 
Bayan Muna, Anakpawis at Anak ng 
Bayan. Pinangangambahan ng mga 
pasista at sagad-sagarang reaksyu- 
naryo ang relatibong malaking ma- 
ipagwawagi ng mga partidong ito 
sa eleksyon. Lumalabas sa lahat ng 
mayor na sarbey na maipapanalo 
ng mga ito ang 10 hanggang 12 
pwesto sa kongreso. 

Subalit kapaki-pakinabanag pa 
rin ang paglahok ng mga progresi- 
bo sa reaksyunaryong eleksyon sa 
kabila ng napakalaking mga sagka 
at panganib na kinakaharap nila at 
napakalimitadong magagawa nila 
sa pamamagitan ng pakikibakang 
elektoral at pagkilos sa gubyerno. 
Ang isang tiyak nilang magagawa 
sa minimum ay ilantad ang kabulu- 
kan ng sistema at ipagtanggol ang 
pambansa at demokratikong mga 
karapatan ng mamamayan. 

Nakikipag-ugnayan at nakiki- 
pag-alyado ang Partido sa mga 

progresibo at sinasamantala ang 
kontradiksyon sa hanay ng mga re- 
aksyunaryo na umiigting sa pana- 
hon ng eleksyon. Sa pakikipagkai- 
sang prente nito, pangunahing 
pinangangalagaan ng Partido ang 
interes at pagsusulong ng mga 
bentahe para sa rebolusyonaryong 
kilusan, rebolusyonaryong baseng 
masa at pinamumunuang kilusang 
masa. 

Gayunman, ang kahungkagan 
ng reaksyunaryong sistemang puli- 
tikal at elektoral at ang kriminal na 
kampanya ng pang-aatake sa mga 
progresibo ay naglalantad sa tunay 
na katangian ng naghaharing siste- 
ma at ng prosesong elektoral nito 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org. 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


2 ANG BAYAN May 7, 2004 


Koleksyon ng mga litrato ng BHB 
Salaysay ni Ka Basil ukol sa OPML 
Mga ulat koresponsal 
Mga tulisan, ginagamit ng AFP 8 
Cordillera Day 2004 10 
Balita 11 


na bulok at reaksyunaryo. Wala ritong maaasahang 
kalutasan sa mga saligang suliranin ng mamamayan o 
makabuluhang mga pagbabagong panlipunan. 

Sa harap ng mga ito, kailangang pag-ibayuhin ang 
propaganda at protestang antipasista, at magpursigi 
sa landas ng matagalang digmang bayan, habang 
hindi tinatalikdan ang masalimuot at mahirap na mga 
tungkulin sa pagsusulong ng hayag na demokratikong 


institusyon. 


Panggigipit sa mga progresibong partido 


Walang tigil ang paninira at pamamaslang 


Security Adviser ng Malakanyang at ahenteng paniktik ng US, ang 


S a pangunguna ng kleriko-pasistang si Norberto Gonzales, National 


mga pasista sa gubyerno at Armed Forces of the Philippines ay 
naglunsad nitong Abril ng isang masugid at matinding kampanya para 
siraan ang mga progresibong partido at kandidato sa mata ng mamama- 
yan, at ihudyat ang pag-iibayo ng karahasan at panunupil laban sa 


kanila. 

Sumusunod ang ilang tampok 
na Mula Abril 9 hanggang unang 
linggo ng Mayo: 

> Malisyosong ipinagkakalat ng 
PNP sa Leyte na ang Anakpawis ay 
may kaugnayan sa Bagong Huk- 
bong Bayan (BHB). Ito raw ay dahil 
nagkalat ang mga poster ng Anak- 
pawis sa Alang-alang, Leyte nang 
tambangan sila rito ng BHB noong 
Mayo 3. Halatang pilit lamang na 
naghahagilap ang PNP ng maisa- 
sangkalan para tugisin ang Anak- 
pawis dahil ayon sa pahayag ng 
Efren Martires Command ng BHB sa 
Eastern Visayas, ni walang kina- 
sangkutang labanan ang BHB sa 
lugar at petsang nabanggit. 

b Pinagbabaril noong gabi ng 
Abril 29 sa Barangay Silangang Ma- 
licboy, Pagbilao, Quezon ang mag- 
asawang sina Rogelio Perez, 46, 
pangalawang pangulo ng Pamala- 
kaya-Quezon at tagakampanya ng 
Bayan Muna, at Cristina, 52, pang- 
kalahatang kalihim ng Bayan 
Muna-Pagbilao. Namatay si Rogelio 
samantalang si Cristina ay agaw- 
buhay nang dalhin sa ospital. Ga- 
ling ang mag-asawa sa isang pag- 
pupulong. Noong araw ding iyon, 
binaril at napatay si Juland Cauta- 

san, kasapi ng Bayan Muna, sa la- 
bas ng isang paaralan sa Pagbilao. 

b Pinaulanan ng bala sa Baran- 
gay Pachoca, Calapan City, Mindoro 
Oriental noong gabi ng Abril 28 si 
Isaias Mañano Jr., 23, pangkalaha- 
tang kalihim ng Anakpawis-Mindo- 
ro Oriental. Patay si Mañano at su- 
gatan ang kasama niyang si Guil- 
lermo Coz, 47, pangalawang pa- 
ngulo ng Anakpawis. Galing ang 
dalawa sa pakikipag-usap sa isang 
kandidato sa pagkaalkalde nang si- 
la'y pagbabarilin. 

b Pinagbabaril ng mga sundalo 
ng 78th IB hanggang sa mapatay 
sina Charlie Mandaya Davao, Gana- 
di Pinamaylan at Charlie Utag, mga 
Ata-Manobo na kasapi ng Bayan 
Muna, habang kumakain sila 
noong Abril 24 sa isang VA 
restawran sa... 
poblasyon f 
ng Laac, h 
Compostela 
Valley. Pi- 
narata- 

kilusan at pagkilos sa loob ng mga reaksyunaryong 


Sa pamamagitan lamang ng armadong rebolusyon 
maibabagsak ang bulok na neokolonyal at malapyudal 
na kaayusan, maitatatag ang bago at rebolusyonar- 
yong kaayusan at matatamasa ang pambansang kala- 
yaan, demokrasya at kaunlaran tungo sa higit pang 
pagsulong ng lipunang Pilipino. AB 


BHB ang tatlo. 
> Dinukot ng militar noong 
Abril 25 sina Oliver Ostoral, 27, 
taga-Mauban, Quezon at Ramil 
Adornado, 19, taga-Real, Quezon, 
kapwa mga myembro ng Anak ng 
Bayan-Southern Tagalog. Huli si- 
lang nakita noong alas-6 ng umaga 
ng Abril 25 sa Barangay Mangilang, 
Candelaria, Quezon. Naroon sila pa- 
ra mang-imbita para sa kumben- 
syon ng Bayan Muna-Quezon. 
> Sa Camarines Sur, 25 myem- 
bro na ng Bayan Muna at Anakpa- 
wis ang naiulat na dinukot at patu- 
loy pang nawawala mula nang tu- 
mindi ang mga operasyong militar 
sa mga bayan ng Tinambac, Lago- 
noy, Goa, Presentacion, Caramoan 
at Garchitorena. Iniulat din ng 
Anak ng Bayan-Bicol ang apat na 
kaso ng pamamaslang. Dalawa sa 
mga biktima ay sina Virgie Vetmen, 
19, myembro ng Anakpawis, at Je- 
sus Bongalon, isang barangay kon- 
sehal ng Payak, Bato, Camarines 
Sur. Ginahasa at pinatay si Vet- 

> Iligal na inaresto ng mga ele- 
mento ng PNP-Dumaguete noong 
Abril 21 sa Bais City, Negros Orien- 
tal si Ronald Ian Evidente, isang 
nominee ng Anak ng Bayan. Isina- 
sangkot siya sa pananambang at 
pagpatay sa ilang kasapi ng bandi- 
dong grupong Revolutionary Prole- 
tarian Army. 

»> Sa Davao Oriental, nagpapa- 
laganap ang mga elemento ng 
72nd IB kasama ang Special Forces 
at PNP Criminal Investigation and 
Detection Group ng mga polyeto 
kung saan binabansagang “mga 
anak ni Satanas” ang mga progresi- 
bong partido. 

b Tinutukan ng baril ng isang 
elemento ng militar si Apolinario 
Alvarez, presidente at pangunahing 
nominee ng Anak ng Bayan nang 
makipagnegosasyon siya sa mga 
elemento ng 42nd IB na nangha- 
rang sa kanilang motorcade sa 
Tigaon, Camarines Sur noong Abril 
18. Ang motorcade ay kabilang sa 
limang-araw na Peace Caravan na 
umikot sa apat na prubinsya ng 
Bicol. Samantala, si Leo del Rosa- 
rio, kasapi ng Anak ng Bayan, ay 
ginulpi ng isang sundalo. 

> Pinaligiran ng may 100 naka- 
full battle gear na elemento ng 
803rd Infantry Brigade at PNP ng 
Catarman, Northern Samar ang upi- 
sina ng Bayan Muna sa Sityo Buk- 
hasan, Barangay Cawayan, Catar- 
man noong gabi ng Abril 13. Nag- 
pilit silang pumasok sa upisina 
dahil may tinutugis umano silang 
limang myembro ng “sparrow unit” 
ng BHB. Dahil walang maipakitang 
anumang mandamyento ang mga 
militar at pulis, hindi sila pinapa- 
sok ng mga taga-BM. Napilitang 
umatras ang mga pasistang tropa 
pagkalipas ng dalawang oras. 

> Pinalibutan ng siyam na la- 
sing na sundalo ng 78th IB noong 
Abril 14 ang mga kasapi ng Anak- 
pawis at Bayan Muna sa Danao 
City, Cebu. Ayon kay Glemar Bacus- 
mo, pangulo ng Anakpawis-Central 

Visayas, at Magilda Abella, organi- 
sador ng Bayan Muna, pinigilan si- 
la ng mga tropa ng 78th IB na ma- 
ngampanya sa Barangay Santican. 
Kinumpiska ng militar ang kanilang 
materyales na pampropaganda. 

b Kinaladkad ng isang nakamo- 
torsiklong sundalo si Ronalyn Olea, 
presidente ng College Editors” Guild 
of the Philippines at isang nominee 
ng Anak ng Bayan, sa Angeles City 
noong Abril 9. Pauwi siya noon mu- 
la sa upisina ng Anak ng Bayan sa 
lunsod. Isang linggong naospital si 
Olea dahil sa tinamong mga gas- 


bahagi ng katawan. 

Walang pakundangang nilala- 
bag at sinisikap gibain ng mga 
pasista ang ligalidad ng mga hayag 
na demokratikong organisasyon at 
partido para bigyang-katwiran ang 
karahasan at panunupil sa mga 
progresibo. Dapat tuluy-tuloy na 
ilantad at batikusin ang mga kara- 
hasang ito bilang tanda ng despe- 
rasyon ng mga reaksyunaryo tu- 
wing may pag-usad ang mga rebo- 
lusyonaryo at mga progresibo sa 
anumang larangan ng pakikibaka at 
nahaharap sa malaking banta ang 


gas, sugat at pasa sa iba't ibang 


interes ng mga reaksyunaryo. 


Mga kandidatong lumabag sa PTC, 
dinisarmahan ng BHB 


abing-isang armas ang nasamsam ng BHB mula sa apat na kan- 

didato at kanilang mga armadong badigard sa apat na magkaka- 
hiwalay na operasyong pagdisarma sa pagitan ng Abril 13 at 25. 

Hinarang at kinumpiskahan ng mga armas noong Abril 25 ang 
isang kandidato sa pagkaalkalde sa Maayon, Capiz nang balewalain 
nito ang paalala ng Nonito Aquirre Sr. Command ng BHB laban sa 
pagdadala ng mga armadong badigard sa mga sonang gerilya. Siya 
at isa pang kandidatong wala ring permit to campaign (PTC) ay 
hinarang sa isang tsekpoynt ng mga Pulang mandirigma sa Baran- 
gay Bungbungan, Maayon. Nakumpiska sa kanilang mga badigard 
ang isang ripleng Galil at isang Uzi machine pistol. 

Noong Abril 19 naman, pauwi na sana mula sa pangangampanya 
si Mayor Eduardo Balaod, reeleksyunista sa Tambulig, Zamboanga 
del Sur nang harangin siya sa tsekpoynt ng BHB sa Barangay Upper 
Leyson. Dahil sa tahasan niyang paglabag sa patakaran sa PTC, 
kinumpiska ng mga Pulang mandirigma ng Front Monterosa 
Command ang mga sandata ng apat niyang eskort na pulis at 
pribadong badigard. Nakumpiska ang dalawang M16, dalawang pis- 
tolang 9 mm at isang kalibre .45. 

Sa rehiyon ng Caraga, kinumpiskahan ng mga armas ang meyor 
ng Loreto, Agusan del Sur at mga badigard nito noong Abril 21. 
Hinarang ng mga gerilya ng BHB sa ilalim ng Front Committee 34 
ang meyor at ang kanyang mga badigard na dalawang sundalo, 
dalawang pulis at isang CAFGU sa Sityo Budiangan, Barangay 
Kauswagan, Loreto. Nakumpiskahan sila ng tatlong M16, isang 
Ingram machine pistol, isang kalibre .45 at isang desabog. 

Bago ito, dalawang pulis na eskort ng kandidato sa pagkaalkade 
na si Armando Lunio ang kinumpiskahan ng dalawang .38 rebolber 
noong Abril 13 sa Sityo Greenfield, Barangay Sta. Juana, Tagbina, 
Surigao del Sur ng mga mandirigma ng Ka Bob Ruiz Command. BE 

Imperyalismong US, nanghihimasok sa eleksyon 


Korea nasa Pilipinas ang aabot sa 120 
ahente ng imperyalismong US upang umano'y 
imonitor ang eleksyon sa Mayo 10—isang tahasang 
panghihimasok sa mga panloob na usapin ng 
Pilipinas. Bukod sa mga tauhan ng embahada ng 
US, marami sa mga sinasabing magmamasid ay nag- 
mula sa National Democratic Institute for Interna- 
tional Affairs (NDIIA), isang institusyong hawak ng 
maka-Kanang AFL-CIO, isang pederasyon ng pagga- 
wa sa US. Marami rin ang mula sa International 
Republican Institute (IRI) na hawak ng Republican 
Party ni US President Bush. 

Ang mga ultra-Kanang institusyong ito ay 
ginagamit na daluyan ng pondo mula sa National 
Endowment for Democracy (NED) na hawak ng US 
Central Intelligence Agency (CIA) para sa mga 
panghihimasok nito sa iba't ibang bansa. Sa pama- 


magitan ng NED, pinondohan ng CIA ang mga 
organisasyon sa Haiti noong Pebrero upang pabag- 
sakin si Pres. Jean-Bertrand Aristide. Dito rin 


pinadadaloy ng US ang pondo para sa mga organi- 
sasyong naglulunsad ng mga paglaban kay Hugo 
anti-imperyalistang 


Chavez, 
Venezuela. 
May maitim na hangarin ang pagpasok ng "US 
monitoring team" na ito sa Pilipinas. Ang panghi- 
himasok nito sa eleksyon sa Mayo 10 ay gagamitin 
ng imperyalismong US upang tiyakin ang interes 
nitong magkaroon ng mahusay na pagsasaayos ng 
tunggalian ng mga papet na pulitiko at pigilan ang 
posibleng pagsiklab ng kaguluhan pagkatapos ng 
eleksyon. Nababahala rin ang US sa posibleng pa- 
nanalo ng makabuluhang bilang ng mga progresi- 
bong partido sa halalan. AB 


presidente ng 


Koleksyon ng mga litrato ng BHB, inilunsad 


the New People's Army, isang koleksyon ng iba't ibang larawan ng 


I nilabas nitong Abril 30 ang librong Pulang Mandirigma: Images of 


BHB, sa Balay Kalinaw sa University of the Philippines sa Diliman, 
Quezon City. Ang librong ito ay ikatlo lamang sa ganitong uri ng mga 


libro at una sa nakaraang 15 taon. 

Nagsalita si Kasamang Coni 
Ledesma, kagawad ng negotiating 
panel ng National Democratic Front 
of the Philippines (NDFP) tungkol 
sa kabuluhan ng libro. Sa pamama- 
gitan ng pagpapakita ng gawain sa 
araw-araw ng mga Pulang mandi- 
rigma sa paglilingkod sa bayan at 
pagtataguyod ng Pulang kapangya- 
rihang pampulitika, aniya, mariing 
pinasisinungalingan ng libro ang 
itim na propaganda na ang Bagong 
Hukbong Bayan (BHB) ay terorista. 

Tumawag si Gregorio "Ka Ro- 
ger" Rosal, tagapagsalita ng Parti- 
do Komunista ng Pilipinas, upang 
upisyal na pasinayaan ang paglu- 
lunsad ng librong inilimbag ng Ka- 
wanihan sa Impormasyon ng PKP. 
Sinamantala ni Ka Roger ang pag- 
kakataon upang ilantad ang tero- 
rismo ng reaksyunaryong Armed 
Forces of the Philippines (AFP) at 

batikusin ang mga pang-aabuso 
ng AFP kamakailan sa Quezon, 
Mindoro at Rizal. 

Idinaos ang isang maikling 
programa na kinatampukan ng 
mga rebolusyonaryong awitin at 
mga mensahe ng pakikiisa ng 
mga aktibista, kabilang ang 
lokal na balangay ng Interna- 
tional League of Peoples’ Strug- 
gles. Mayroon ding maliit na eksi- 
bit ng mga piling larawan mula sa 
libro at mga likhang sining mula sa 
mga sonang gerilya. 

Ang paglulunsad ng libro ay 
naisagawa sa tulong ng Congress of 
Teachers and Educators for Nation- 
alism and Democracy (CONTEND). 


Ang pagbubuo ng libro 

Tulad ng isinaad ni Ka Roger sa 
kanyang paunang salita, masigasig 
na sinuportahan ng mga kasama 


Ka Coni Ledesma 


ang pagbubuo ng libro. Positibong 
tinugon ng mga kasama sa buong 
bansa ang panawagan na magpada- 
la ng mga litrato o mag-imbita ng 
potograper na kukuha ng mga la- 
rawan. Mahigit isang libong kopya 
na ng libro ang inorder ng mga 
kasama, hindi pa man din ito nai- 
lalabas. 

Aabot sa 10,000 larawan ang 
natipon. Karamihan ng mga ito'y 
iniambag ng mga kasama sa mga 
larangang gerilya na kinuha gamit 

ang kani-kanilang mga analog 
o digital na kamera o maging 
ang kamera ng kanilang mga 
cellphone. Nag-ambag naman 
ng ilandaang larawan ang 
ilang propesyunal na photo- 
journalist mula sa mga espe- 
syal na pagbisita sa mga so- 
nang gerilya bilang pagha- 
handa sa libro o mula sa dati 
na nilang mga kuha. Ilang da- 
an din ang pinagpilian mula 
sa koleksyon ng mga larawan 
ng Liberation, ang upisyal na 
pahayagan ng NDFP. 

Sa pagbubuo ng libro, isi- 
naalang-alang ang mga kundi- 
syon ng digmang bayan. Na- 
kansela ang ilang mga byahe 
ng mga potograper dahil sa 
pinatinding mga operasyong 
militar o kaya'y naantala ang 
kanilang pagbabalik. Masu- 
sing pinili ang mga larawan 
upang hindi malagay sa ala- 
nganin ang seguridad ng masa 
at mga kasama sa mga sonang 
gerilya. 

Walang kaparis na pagsul- 
yap sa araw-araw na buhay ng 
ating mga Pulang mandirigma 
ang ibibigay sa mga makatu- 
tunghay sa 125 litratong black 
and white at 150 pahina ng 8” 
por 8” librong ito. Katulad ng 
isinaad ni Ka Roger: "Ipinaki- 
kita nito ang malawak na ak- 
tibidad ng BHB---ang kanilang 
pagbagtas sa bukid, kabundu- 
kan at pusod ng gubat sa pag- 
lalakbay mula sa isang baryo 
tungo sa susunod, ang pagbu- 
bukas ng mga bintana at pin- 
tuan ng masa, ang maalab na 
pagsalubong at paghahanda 
ng mainit na kape para sa ka- 
nila, ang paggampan ng BHB 
ng gawain bilang mag-aaral at 
guro, kaibigan at tagapayo, 
tagaluto at panadero, dentis- 
ta at medik, mandirigma at 
kasama sa pakikibaka ng sam- 
bayanan." TAB] 

Itakwil ang mga gumagamit 
sa OPML para walang tigil 
na siraan ang Partido--Ka Basil 


Ang artikulong ito ay halaw sa pinakahuling salaysay ni Kasamang Mabini 
Permalu Fabon na mas kilala bilang Ka Basil sa Southern Tagalog. Nasa 
ikalawang araw na siya ng kanyang malubhang karamdaman nang isulat niya 
ang salaysay. Sa kabila ng kahirapang dinaranas niya noon, pinilit pa rin 
niyang magawa ang sulatin at maipadala sa Ang Bayan para masagot ang 
mga taksil na gumagamit sa mga naiwasto nang kamalian sa walang-tigil na 
malisyosong paninira sa Partido. Noong Pebrero 6, makaraan ang anim na 
araw ng malubhang pagkakasakit, yumao siya at itinanghal na bayani ng 


rebolusyong Pilipino. 


inimulan ni Ka Basil ang kan- 
S yang salaysay sa pamamagitan 

ng direktang pagpangalan sa 
mga salaring nagpasimuno sa Oplan 
Missing Link (OPML), ang kampanya 
sa hibang at walang batayang pag- 
hahanap ng kaaway sa loob ng Par- 
tido sa Timog Katagalugan noong 
1988. Pangunahin sa mga ito ang 
kalihim noon ng komiteng rehiyon 
na si Miel Laurenaria (kilala noon 
bilang Tibs o Amanda). Sinariwa ni 
Ka Basil ang mga nasaksihang kahi- 
bangan ni Laurenaria. “Pinayagan 
niyang hulihin at parusahan ang 
mga kasama, kabilang ang mga 
kagawad ng komiteng rehiyon na 
inihalal ng katatapos lamang na 
kumperensya ng Partido sa rehiyon.” 
Si Ka Basil ay isa sa mga ipinaaresto 
ni Laurenaria na kakolektibo niya sa 
komiteng rehiyon. 

Pinangalanan din niya ang iba 
pang namumunong kadreng humaha- 
wak ng matataas na pusisyon. Hina- 
ngaan at pinuri niya ang mga ma- 
pagpakumbabang tumanggap ng ak- 
syong pandisiplina mula sa Partido, 
nanatiling matapat sa rebolusyon at 
puspusang nagsisi at nagwasto. 

Sa kabilang banda, matindi ang 
pagkamuhi niya sa iba, laluna kay 
Laurenaria, na hindi marunong ku- 
milala ng sariling pagkakamali, nag- 
kunwari lamang na tumanggap ng 
aksyong pandisiplina at sa iba't 


ibang pagkakataon ay iginigiit na 
tama siya at ang OPML. Sa dulo ng 
Ikalawang Dakilang Kilusang Pagwa- 
wasto (IDKP), tahasan na ring nag- 
taksil si Laurenaria sa Partido at re- 
bolusyonaryong kilusan at sumanib 


sa “MLPP-RHB” (Marxist-Leninist 
Party of the Philippines-Rebolusyo- 
naryong Hukbong Bayan). Walang 
karapatan ang grupong ito sa ban- 
sag sa sarili dahil nilalapastangan 
lamang nito ang Marxismo at Leni- 
nismo, ang rebolusyon at ang bayan. 
Nakikipagkutsaba at nagpapaka- 
sangkapan ito sa mga reaksyunar- 
yong pwersa at militar, nagsisilbing 
bayarang private army ng mga bulok 
at pasistang pulitiko, umaatake sa 
Partido, hukbong bayan at rebolu- 
syonaryong kilusan at nanlilinlang, 
nanggugulo at nagmamalupit sa 
masa. 

Gayundin ang pagkamuhi niya 
sa mga namuno sa Task Force Mis- 
sing Link, ang yunit na nagpatupad 
ng OPML sa Timog Katagalugan. 
Pangunahin na rito si Kenny, pinu- 
no ng TFML, na umiwas sa panana- 
gutan, umalis at di na nagpakita 
pagkatapos maipatigil at maidekla- 
ra ng Partido na isa itong malaking 
kamalian. 

Sa mga nabiktima naman, ipi- 
nahayag ni Ka Basil ang kanyang 
matinding pagkamuhi kay Manuel 
Quiambao Peña (mas kilala sa pa- 
ngalang Taning). Alam niyang si 
Peña ang isa sa mga pinakamatin- 
ding napahirapan sa OPML. Sa ka- 
bilang banda, malinaw kay Peña at 
marami pang nabiktima ng OPML 
na labag ito sa mga prinsipyo at 
patakaran ng Partido, Bagong Huk- 
bong Bayan at rebolusyonaryong 
kilusan. 

Personal na saksi si Peña at 
lahat ng iba pang naisalbang bikti- 
ma ng OPML sa maagap at mapag- 
pasyang interbensyon ng sentro ng 
Partido noong mga huling buwan 
ng 1988 para imbestigahan, ipati- 
gil at ideklarang isang malaking 
kahibangan at kamalian ang OPML. 
Saksi rin sila sa pagpapataw ng 
aksyong pandisiplina sa mga pasi- 
muno nito batay sa bigat ng pagla- 
bag sa mga patakaran at alituntu- 
nin ng Partido, hukbong bayan at 
rebolusyonaryong kilusan at mga 
karapatan ng mga kasama, at sa 
pagwawasto sa mga kamalian ng 
OPML at katulad na mga kahiba- 
ngan. 

Pero sa katunayan, ang mas 
malaki at mas saligan pang usapin 
kay “Taning” ay ang pagkalulong 
niya sa NG0ismo at iba pang mala- 
lalang disoryentasyong matinding 
puminsala sa Partido at rebolusyo- 
naryong kilusan noong dekada 
1980. Habang nalululong sa NGO- 
ismo, humantong siya sa pakiki- 
pagsabwatan sa estado at iba pang 
taksil sa pang-aatake sa Partido at 
rebolusyonaryong kilusan. Para ri- 

to, ang pangunahing pinagtutuu- 
nan niya ay ang mga naiwasto 
nang kamalian sa OPML at mga ka- 
tulad na kahibangan noong dekada 
1980. 

Isang kabalintunaan na nagka- 
pareho na sila ng landas ng mga 
salaring nagpasimuno ng OPML at 
mga katulad na kahibangan at iba 
pang malalaking kamalian at ayaw 
magwasto, kaya't itiniwalag o itini- 
walag ang sarili mula sa Partido. 
Pare-pareho silang hindi matang- 
gap ang IDKP na nagwasto sa mas 
masasaklaw na ka- 
malian noong de- 
kada 1980. Pare- 
pareho nilang pini- 
ling magpatuloy sa 
pagpapakalulong 
sa malalalang dis- 
oryentasyong ma- 
pagpasya nang iti- 
nakwil at iniwan 
ng Partido. Pare- 
pareho nilang nila- 
labanan ang Parti- 
do at rebolusyonar- 
yong kilusan sa ha- 
lip na ang mga reaksyunaryong 
naghaharing uri at estado. 

Katuwang si Robert “Bobby” 
Garcia, isa pang naging biktima 
ng OPML na wala ring tigil sa 
paninisi sa Partido mismo sa halip 
na sa mga nagkamaling nagpasi- 
muno ng OPML, ang pangunahing 
misyon ni Peña ngayon sa buhay 
ay ang tuluy-tuloy na paghahanap 
ng mga pagkakataon at paraan 
para buhayin muli ang usapin ng 
OPML, palabasin na ang Partido 
ang may kagagawan nito at na 
likas ito sa Partido at sa Marx- 
ismo-Leninismo at gamitin ito sa 
pang-aatake at tangkang pangwa- 
wasak sa Partido. 

Matagal nang naghahanap at 
nambubuyo si Peña sa sinumang 
mahihimok nila upang magsiwalat 
ng bersyon sa mga pangyayari sa 
OPML ayon sa kagustuhan at anti- 
komunistang layunin nina Peña. 


Nakareserba ang 
kanyang galit at 
pagkamuhi sa mga 
pasimunong walang 
pagsisisi at tuluyang 
nagtataksil na sa 
Partido at gayundin sa 
ilang biktimang 
nagpapakasangkapan 
na sa kaaway. 


“Natatandaan ko noong 1999 nang 
ako'y dumadalaw sa upisina nina 
Peña sa Cubao, kinukumbinsi niya 
akong ipahayag ang mga kalupitan 
at kasamaang naganap sa OPML at 
ipalathala ito sa Inquirer sapagkat 
ako raw ay isa sa mga nabiktima 
nito.” May kausap sila sa pahaya- 
gang ito para sadyang gamitin ang 
OPML sa paninira sa Partido. 

Noon pa ma'y tinanggihan na ni 
Basil ang pambubuyong ito ni 
Peña, gayundin ang parehong kahi- 
lingan ni “Bobby” Garcia na luma- 
pit sa kanya noon 
ding panahong 
iyon. Buo ang pa- 
niniwala ni Ka Basil 
na walang mabu- 
ting idudulot ang 
maiitim na balakin 
nina Peha at Garcia 
laban sa Partido at 
rebolusyonaryong 
kilusan, at maging 
sa mismong mga 
nabiktima ng OPML. 
Ani Ka Basil, “Ang 
kanilang mga plano 
ay magbibigay lamang sa kaaway 
ng mga mapanirang impormasyon. 
Ang mga ginagawa nila at gusto 
nilang ipagawa sa mga biktimang 
sinisikap nilang linlangin ay wa- 
lang pinagkaiba sa mga anti-komu- 
nista at kontra-rebolusyonaryong 
itim na propaganda at Pulang pa- 
nanakot na ginagawa na ng reak- 
syunaryong estado.” Kasabwat nila 
rito ang mga pinakamasugid na 
nagtaksil sa Partido at rebolusyon, 
mga kontra-rebolusyonaryong 
pseudo-repormista at mga ahente 
ng reaksyunaryong gubyerno at 
militar. Pinopondohan ng ilang 
prenteng institusyon at ahensya sa 
paniktik ng US at ng papet na 
gubyerno ang mga ginagamit ni- 
lang institusyon, inilalabas nilang 
publikasyon at idinaraos nilang 
aktibidad. 

Mariing kinundena ni Ka Basil 
ang mga mapanirang maniobra at 

pang-iintriga nina Peña at 
Garcia. “Sa halip na ipokus ang 
sisi sa mga nagtaksil at salaring 
nagpasimuno ng mga kahiba- 
ngan at kamalian tulad nina 
Laurenaria, Ricardo Reyes na 
nag-apruba sa Kampanyang Ahos--- 
ang naunang bersyon ng OPML 
sa Mindanao, Arturo Tabara na 
naglunsad at personal pang na- 
nortyur at nang-abuso sa mga 
biniktima nila sa Kabisayaan at 
Nilo de la Cruz na kasama ni 
Popoy Lagman na namuno sa 
katulad na kahibangan sa Metro 
Manila, mas ginusto pa nilang 
makipagsabwatan sa mga ito at 
sa kaaway at pare-parehong 
ituon ang paglaban sa Partido 
at rebolusyonaryong kilusan.” 

Isa si Ka Basil sa mga duma- 
nas ng pinakamalalalang pisikal 
na tortyur at hirap sa OPML, 
ngunit hindi kailanman nawala 
sa kanya ang mapagkasamang 
pakikitungo sa mga nagkamali 
ngunit puspusang nagwasto at 
nanatiling matapat sa Partido 
at rebolusyon. Nakareserba ang 
kanyang galit at pagkamuhi sa 
mga pasimunong walang pagsi- 
sisi at tuluyang nagtataksil na 
sa Partido at gayundin sa ilang 
biktimang nagpapakasangkapan 
na sa kaaway. 

Sa patuloy na pagkakalat ng 
mga kasinungalingan at pamba- 
baluktot ng mga datos at kong- 
klusyon tungkol sa OPML, ayon 
kay Ka Basil, pinatutunayan ng 
mga taksil na sila'y mga espe- 
syal na ahente ng kaaway at 
bayarang propagandistang kon- 
tra-Partido. Bilang pangwakas, 
nanawagan si Ka Basil sa mga 
kapwa niya biktima at sa mga 
pamilya ng mga biktima na 
itakwil ang mga katulad nina 
Peña at Garcia na walang pinag- 
sisilbihan kundi ang malisyo- 
song propaganda ng naghaha- 
ring uri laban sa Partido at re- 
bolusyonaryong kilusan. AB 

Mga tulisan, instrumento 
ng AFP sa Northeastern 


Mindanao 


S 


istematikong ginagamit ng 4th ID ng Philippine Army at ng 
Philippine National Police (PNP) ang mga tulisan sa Northeastern 
Mindanao para magkalat ng kontra-rebolusyonaryong lagim sa hanay 


ng mamamayan kasabay ang paninira sa BHB. Karaniwang ipinatatarget ng 
AFP at pulisya sa mga alaga nilang tulisan ang mauunlad na tindahang 
kooperatiba na itinatayo ng mga organisasyong masa ng mga lumad sa 
bulubunduking mga baryo. Pinagnanakawan din ang ilang mga negosyan- 


te at sasakyang pampasahero. 

Tuwing iuulat sa pulisya ang ga- 
yong mga pangyayari, iisa lamang 
ang palaging sinasabi ng PNP: mga 
gerilya ng BHB ang nagsagawa ng 
panghoholdap. Agad namang pina- 
susurender ang mga tulisan at 
pinalalabas na mga Pulang mandi- 
rigma sila. 

Sa isang pahayag, kinundena ni 
Ka Maria Malaya, tagapagsalita ng 
NDF-Northeastern Mindanao, ang 
lagim na inihahasik ng mga tulisan 
at ang ibinubunga nitong malaking 
abala sa kabuhayan ng masa. Ani- 
ya, napipilitang gwardyahan ng 
mga lumad ang kanilang mga ko- 
operatiba at indibidwal na ari-arian 
sa halip na asikasuhin ang kanilang 
pagsasaka. Sa halip na tugisin ng 
AFP at PNP ang mga tulisang pume- 
perwisyo sa masa, sinasabihan nila 
ang mga taumbaryo na umanib sa 
CAFGU, magtayo ng detatsment ng 
AFP at CAFGU sa kanilang lugar at 
pahintulutan ang pagpapatindi ng 
mga operasyong militar dito para 
umano mawala na ang kaguluhan. 
Hindi ito pinapayagan ng mga 
taumbaryo dahil alam nilang paka- 
na ito ng militar para mas malaya 
silang makapaghasik ng lagim at 
makapaglunsad ng malakihang ope- 
rasyon upang wasakin ang rebolu- 
syonaryong kilusan. 

Tinukoy ni Malaya ang panlolo- 


ob nitong ikalawang linggo ng Abril 
sa mga tindahang kooperatiba ng 
mga lumad sa bulubunduking baha- 
gi ng Diatagon, Lianga, Surigao del 
Sur. Bago ito, limang magsasaka 

ang pinagnakawan at minasaker sa Cabadbaran, 
Agusan del Sur noong Disyembre 1, 2003 matapos ang 
sunud-sunod ring panloloob at pangmamasaker sa 
mga baryo ng Butuan City at San Antonio, Agusan del 
Norte at Cabadbaran noong Nobyembre 2003. Nitong 
Pebrero 27, nilooban din ang kooperatibang tindahan 
sa Sityo Sinaka, Antikala, Butuan City subalit napigi- 
lan ng mga taumbaryo ang nakawan sa kooperatiba sa 
sityo ng tribo sa Kalidan, Mahaba, Cabadbaran. 

Ang may kagagawan ng serye ng mga krimeng ito 
ay isang walo-kataong grupong lumad na hawak ni 
Sgt. Marlito Boholps ng AFP-CAFGU detachment sa 
Mahayahay, Antikala, Butuan City. Ang grupo ay pina- 
mumunuan ni Loloy Mandag, isang aktibong aset ni 
Boholps. Nitong Marso 2004, pinagpanggap na mga 
Pulang mandirigma ang mga tulisan at kunwa'y pina- 
surender sa kampo ng 401st Bde sa New Leyte, Pros- 
peridad, Agusan del Sur. 

Mga lumad rin ang nirerekrut ng AFP para maging 
tulisan upang sirain ang pagkakaisa ng mamamayang 
lumad. Isang apat-kataong pangkat ang pinamumunu- 
an ni Peter Iligan, isang Manobo na taga-Poblacion 1, 


Cordillera Day 2004 


Santiago, Agusan del Norte at aset ni Heros Morales, 
hepe ng pulisya sa Santiago. Isa pang pangkat na 
nanunulisan sa hangganan ng Surigao del Sur, Agusan 
del Norte at Surigao del Norte ang pinamumunuan 
nina Jack Anilao at Junior Ampo, mga myembro ng 
Lumadnong Pakigbisog sa Caraga o Lupaca, isang kon- 
tra-rebolusyonaryong grupong itinayo ni Gen. Ernesto 
Carolina, dating hepe ng AFP Southern Command. Pi- 
nagpanggap ding mga gerilya ng BHB at pinasuko ang 
grupo nina Anilao. 

Ipinaliwanag ni Malaya na pinagsisikapan ng rebo- 
lusyonaryong kilusan na buwagin ang mga grupo ng 
tulisan sa pamamagitan ng pagpaparusa sa mga lider 
nito at paglulunsad ng masikhay na reedukasyon sa 
mga ordinaryong myembrong walang mabibigat na 
pagkakasala sa masa. Magkatuwang ang BHB at mga 
lumad sa paglaban sa mga tulisan. 

Nanawagan din si Malaya sa mamamayan kapwa sa 
mga lugar na bulubundukin at patag, na palakasin at 
palakihin ang BHB upang maipagtanggol ang mga na- 
ipagtagumpay ng mamamayan at rebolusyon at mag- 
kaisa laban sa mga tulisang hawak ng AFP at PNP. Œ 


Kasaysayan ng magiting na pakikibaka 


= 

sa Cordillera, ipinagbunyi 


ilitanteng ipinagdiwang ng mga dumalo sa 
M Cordillera Day 2004 ang magiting na kasaysa- 

yan at ang di-natitinag at maigting na pakiki- 
baka ng mga pambansang minorya at mamamayan sa 
Cordillera. 

Idinaos ang pagdiriwang sa Tocucan, Bontoc, Mt. 
Province noong Abril 24. Dinaluhan ito ng mahigit 
3,000 katao mula sa iba't ibang ili (komunidad) sa 
Cordillera, mga kinatawan ng mga pambansang minor- 
ya at iba pang mga sektor ng mamamayan sa iba pang 
bahagi ng bansa, at mga alyado at kaibigan mula sa 
loob at labas ng Pilipinas. 

Ang Cordillera Day ay nagsimula bilang Macliing 
Memorial o paggunita sa pagpaslang ng mga elemento 
ng Armed Forces of the Philippines noong Abril 24, 
1980 kay Ama Macliing Dulag. Noong siya ay nabubu- 
hay pa, si Macliing ay isang respetadong pangat (pi- 
nuno ng tribo) ng mga Kalinga na magiting na nanin- 
digan hanggang sa kamatayan niya laban sa pagtata- 
yo ng Chico River Basin Hydroelectric Project (mga 
proyektong Chico Dam) noong panahon ng diktadu- 
rang US-Marcos. Ang Macliing Memorial ay idinaos 

mula 1981-84, una bilang taunang 
paggunita ng mga tribo sa Kalinga 
at Bontoc sa paglaban at pagka- 
martir ni Macliing. Lumahok dito 
ang iba pang tribo sa Cordillera 
hanggang sa sumaklaw sa iba't iba 
pang sektor ng mamamayan at lu- 
gar sa Cordillera, kabilang na ang 
mga di pambansang minorya. 

Mula 1985, tinawag nang Cor- 
dillera Day (CD) ang mga pagdiri- 
wang bilang pagkilala at pagpapa- 
tibay sa nagpapatuloy at mas mala- 
wak na militanteng pakikibaka ng 
mamamayan di na lamang sa Chico 
River kundi sa buong saklaw ng 
Cordillera laban sa makauri at pam- 
bansang pang-aapi sa kanila. Sina- 
saklaw na rin ng CD ang mga isyu 
at laban sa ilang bahagi ng rehi- 
yong Ilocos na kanugnog ng Cordil- 
lera. 

Ang tema ng pagdiriwang nga- 
yong taon ay “Itaas ang sulo ng 
mga martir ng Cordillera! Palakasin 
ang pakikibaka ng mamamayan 
laban sa pambansang pang-aapi at 
imperyalistang globalisasyon!” 

Makasaysayan din ang CD sa 
taong ito na ika-20 anibersaryo ng 
pagkakatatag ng Cordillera Peoples 
Alliance (CPA) na namuno sa paki- 
kibaka ng mga taga-Cordillera mula 
noon. Ang CPA rin ang nangunguna 
sa taunang pagdaraos ng CD. 

Ngayong taon din muling idina- 
os ang selebrasyon sa isa sa mga ili 
sa Chico River na nanindigan laban 
sa mga proyektong Chico Dam. Pi- 
natingkad nito ang kalagayan na 
hanggang sa kasalukuyan ay tina- 
tangka pa ring agawin ng mga re- 
aksyunaryong naghaharing uri at 
estado nila ang mga rekurso at 
likas na yaman sa Cordillera gaya 
ng Chico River, habang pinababa- 
yaan, pinagsasamantalahan at ina- 
api ang mamamayan sa mga ili. 

Noong nakaraang mga taon, 
ginanap ang CD sa iba't ibang ili sa 
Cordillera upang ipakita ang ma- 

higpit na pagkakaisa ng mga pam- 
bansang minorya at mamamayan sa 
Cordillera at patampukin ang mga 
isyung kinakaharap nila sa iba't 
ibang bahagi ng Cordillera, gaya ng 
pandarambong ng mga dambuha- 
lang kumpanya sa pagmimina, mi- 
litarisasyon, pangangamkam ng 
mga minanang lupa at rekurso, 
pagkakait ng gubyerno sa mama- 
mayan ng mga batayang serbi- 
syong panlipunan, at pagwawasak 
ng “globalisasyon” sa agrikultura 
at kabuhayan ng mamamayan. 
Higit sa pagiging isang masa- 
yang pagtitipon para sa paggunita, 
ang CD ay isang malawakang pag- 
aaral at madagundong na pampuli- 
tikang pahayag ng militanteng 
kilusang masa sa Cordillera tungkol 
sa mga umiiral na mga riyalidad-- 
ang mabibigat na suliranin at ma- 
pagpunyaging mga pakikibaka ng 
mamamayan sa rehiyon. Sa loob ng 
tatlong araw mula Abril 22 hang- 
gang sa mismong araw ng CD, sa 
pamamagitan ng mga palihan, pi- 
nag-aralan ng lahat ng mga duma- 
lo sa CD ang iba't ibang maiinit na 
isyu sa Cordillera. Nagbahagian sila 
ng mga karanasan at pananaw sa 
militarisasyon, “globalisasyon” (la- 
luna sa agrikultura), mga mapani- 
rang proyekto, mga paglabag sa 
karapatang-tao, mga gera ng mga 
tribo at panunulsol sa mga ito ng 
militar at marami pang iba. Mula sa 


Pinarangalan sa pagdiriwang 
ang walang pag-iimbot na pag- 
aalay ng mga taga-Cordillera ng 
buhay, pag-aari, lakas, talino at 
yaman para isulong ang 
pakikibaka at ipagtanggol ang 
kanilang lupa, buhay, kabuhayan 
at mga rekurso. 


resulta ng mga palihan, nagbuo 
sila ng mga resolusyon para sa ma- 
higpit na pagtutulungan at pagsu- 
sulong ng pakikibaka tungkol sa 
iba't ibang isyu at laban sa Cordil- 
lera. Binasa rin ang mga mensahe 
ng CPA at mga kaalyadong organi- 
sasyon at maging ng ilang kinata- 
wan ng gubyerno. 

Pinarangalan sa pagdiriwang 
ang walang pag-iimbot na pag- 
aalay ng mga taga-Cordillera ng 
buhay, pag-aari, lakas, talino at 
yaman para isulong ang pakikibaka 
at ipagtanggol ang kanilang lupa, 
buhay, kabuhayan at mga rekurso. 
Binigyan ng pinakamataas na para- 
ngal ang mga martir at bayaning 
nagpundar ng pakikibaka ng mama- 
mayan sa Cordillera. 

Sa saliw ng mga tunog ng 
gangsa (gong) at umaalingawngaw 
na mga katutubong kanta at tula, 
ginunita ng mga dumalo ang mahi- 
git isang kwartong siglo ng pagbu- 
buwis ng dugo, pawis at mga sakri- 
pisyo ng mga mamamayan at martir 
at ang taimtim na panatang patu- 
loy na paglalagablabin ang sulo ng 
mga martir at bayani ng mga pam- 
bansang minorya. Mariin din nilang 
pinagtibay na hangga't hindi tina- 
tamasa ng pambansang minorya 
ang tunay na awtonomya't kalaya- 
ang magpasya sa sarili, magpapa- 
tuloy ang pakikibaka ng mamama- 
yan sa Cordillera. AB] 

N BALITA | 


Limang sandata, nasamsam sa reyd sa Negros Oriental 


TATLONG M16, isang M14 at isang kalibre .45 pistola 


ang nasamsam ng 1b5-kataong yunit ng Bagong Mayo 6. 


Hukbong Bayan nang salakayin nila ang isang detats- 
ment ng Philippine National Police sa Barangay Masu- 


log, Canlaon City, Negros Oriental noong umaga ng 


Naisagawa na opensiba sa kabila ng pagtatambak 
ng dagdag na pwersang militar at pulis sa isla. 


10th IB, pinalalayas ng taumbayan sa Misamis Occidental 


PINALALAYAS ng taumbayan sa 
Misamis Occidental ang mga abu- 
sadong tropa ng 10th IB ng Philip- 
pine Army na pinamumunuan ng 
isang Lt. Col. Libertino. 
Ipinahayag nila ito sa isang 
pulong na dinaluhan ng 100 lider 
magsasaka sa walong baryo noong 
Abril 19 sa Barangay Lower Bautis- 
ta, Sapang Dalaga. Dito inilahad 
ng mga magsasaka mula sa mga 
baryong Lower Bautista, Masu- 
bong, San Agustin, Ventura, Guina- 
bot, Dapacan, Alto, Siloy at Bo- 
nifacio ang kanilang malagim na 
mga karanasan nang tugisin ng 
10th IB ang yunit ng BHB na naka- 
engkwentro nito noong Marso 14. 
Nangulimbat, nanira ng kaga- 
mitan at nanakot sa mga baryo ang 


mga sundalo ng “B” Coy. Inirekla- 
mo ng mga magsasaka ang pagna- 
kaw ng mga sundalo sa kanilang 
mga alagang hayop at iba pang ari- 
arian. 

Isang magsasaka ang pinilit 
ngunit tumangging maggiya sa 
operasyon ng militar. Isa pang 
magsasaka ang tinutukan ng baril 
ng apat na sundalo at pilit ipinala- 
labas ang kanya umanong ripleng 
M14 dahil siya raw ay kasapi ng 
BHB. 

Ipinaabot ng KARAPATAN-West- 
ern Mindanao sa pamunuan ng 
10th IB ang mga reklamo. Ngunit 
ang mga ito ay itinanggi ng isang 
nagngangalang Capt. Toraino, ba- 
gay na ikinagagalit ng mga bikti- 
ma. 


Samantala, sa Compostela Val- 
ley, iginigiit ng mga kamag-anak 
ang agarang pagpapalaya kina 
Jordan Donillo, 32, ng Barangay 
Cabuyuan, at Rexan Esperanza, 17, 
ng Barangay New Leyte, kapwa sa 
bayan ng Mabini. Ang dalawa ay 
dinakip ng mga tropa ng “C” Coy ng 
60th IB noong Abril 25 sa Sityo 
Palawan, Barangay Magpalusong, 
Mabini. 

Ikinulong sila ng 60th IB at di- 
nadala sa operasyon. Ayon kay Col. 
Edgardo Gonzales, hepe ng 10th 
IB, palalayain lamang nila ang mga 
detenido kung mangangako silang 
hindi na babalik sa armadong kilu- 
san. Ayon sa kamag-anakan ng mga 
bilanggo, may mga bakas ng tor- 
tyur sa mga katawan ng dalawa. 


PANDAIGDIGANG ARAW NG PAGGAWA, 


GINUNITA NG ILAMPUNG LIBONG MANGGAGAWA SA BUONG BANSA 


ISANG malaking insulto. Ito ang reaksyon ng mga 
manggagawa sa alok ni Gloria Arroyo na libreng 
sakay sa MRT, konsyerto, tiket sa palarong basket- 
bol at diskwento sa iba-ibang tindahan sa okasyon 
ng Araw ng Paggawa. Sa halip na matuwa, nagmar- 
tsa ang ilampung libong manggagawa sa mga pla- 
sa, lansangan at pampublikong lugar noong Mayo 1 
upang muling igiit ang P125 dagdag na sahod at 
pagtigil sa mga kontra-manggagawang patakaran 
ng rehimen. Itinaon din nila sa okasyon ang koor- 
dinadong miting de abanse ng partidong Anakpawis 
sa iba't ibang dako ng bansa. 

Sa Metro Manila, umabot sa 30,000 manggaga- 
wa ang nagtipon sa Liwasang Bonifacio. 

Habang nagpapabango si Arroyo sa ilang mang- 
gagawa sa Laguna, 5,000 manggagawa naman ang 
nagtipon sa Calamba City, Laguna upang batikusin 

ang kanyang mga patakaran. Nagkaroon din ng 
katulad na mga pagkilos sa iba pang lunsod sa 
Luzon. Sa kabuuan ng Visayas, umabot sa 40,000 
manggagawa ang lumahok sa mga aksyong protes- 
ta. Libu-libo rin ang tumugon sa panawagan ng 
Kilusang Mayo Uno at Anakpawis sa Mindanao. 
Tumatanggi ang rehimeng Arroyo na harapin 
ang makatarungang hinaing ng mga manggagawa. 
Sa buong panahon ng kanyang panunungkulan, 
wala ni isang sentimong umentong natanggap ang 
mga manggagawa mula sa kanyang rehimen. Sa 
kabila ito ng tuluy-tuloy na pagtaas ng presyo ng 
mga batayang pangangailangan at serbisyo. Ayon 
sa pag-aaral ng mga manggagawa, bumagsak na 
nang P51.80 ang tunay na halaga ng sahod mula 
1999. Ibig sabihin, ang kasalukuyang P280 mini- 
mum na sahod ay katumbas na lamang ng P229. 


N BALITA | 


Panonortyur ng mga sundalong Amerikano at British sa Iraq, nabunyag 


IBAYONG nahubaran ng maskara 
ang mga tropang mananakop sa 
Iraq nang tumampok ang malupit 
na panonortyur, pambababoy at 
panghihiya ng mga sundalong 
Amerikano at British sa mga nada- 
rakip nilang Iraqi. 

Umani ng malawak na pagkun- 
dena mula sa mamamayang Ameri- 
kano at laluna sa mga Iraqi at iba 
pang mamamayang Arabo nang 
ipalabas noong Abril 28 sa telebi- 
syon sa US ang mga larawan ng 
mga bihag na Iraqi habang tinotor- 
tyur ng mga sundalong Amerikano 
sa bilangguang Abu Ghraib, mala- 
pit sa Baghdad. Sa isang larawan, 
makikita ang isang detenidong 
Iraqi na nakatayo sa isang kahon, 
hubo't hubad, may suklob ang 
mukha at natatalian ng kawad ang 
mga kamay. Sa isa pang larawan, 
makikita ang maraming bilanggong 
Iraqi na hubo't hubad rin at magka- 
kapatong habang kinakantyawan at 
pinagtatawanan ng mga lalaki at 
babaeng sundalong Amerikano. 
Ang mga sundalong Amerikano rin 
mismo ang kumuha ng mga litrato. 

Dalawang sundalo naman sa 
ilalim ng Queen's Lancashire Regi- 
ment ng British Royal Army ang 
nagbigay sa pahayagang Daily Mir- 
ror sa London, United Kingdom ng 
mga larawan ng pang-aabuso ng 
mga sundalong British sa mga bi- 


hag na Iraqi. Sa isang litrato ay 
makikitang iniihian ng isang sun- 
dalong British ang isang deteni- 
dong Iraqi. Ayon sa dalawang sun- 
dalong British, gawi na ng mga 
kasamahan nila sa Iraq ang magpa- 
litan ng mga larawan ng kanilang 
mga inaabusong bilanggo. 

Magugunitang noong Enero ay 
nabunyag naman ang pahirap na 
dinanas ng walong bilanggong 
Iraqi sa kamay ng mga sundalong 
British. Pinagsisipa sila ng mga 
sundalo hanggang mamatay ang 
isa sa kanila. Ayon sa isang ulat, 
umaabot na sa 25 detenido ang 
namamatay sa iba't ibang kulungan 
sa Iraq at Afghanistan na hawak ng 
mga mananakop na pwersang pina- 
mumunuan ng US. 

Ang dose-dosenang litrato ay 
ipinakita rin sa marami pang ista- 
syon ng telebisyon at inilathala sa 
mga pahayagan sa iba pang panig 
ng mundo. Lumalakas ngayon ang 
paggigiit na ituring ang mga pang- 
aabuso bilang krimen sa gera at 
paimbestigahan ito sa mga inde- 
pendyenteng organisasyon sa kara- 
patang-tao. 

Dahil dito, napilitan ang US at 
UK na maglunsad ng mga imbesti- 
gasyon. Kinumpirma mismo ng im- 
bestigasyon ng militar ng US ang 
laganap na mga kaso ng pambu- 
bugbog, pagkuha ng litrato at vi- 


deo ng mga pinaghubo't hubad na 
detenidong babae at lalaki, pami- 
milit sa mga detenido na gumawa 
ng sari-saring kalaswaan, pangga- 
gahasa at iba pang sekswal na 
pang-aabuso sa mga bihag at iba 
pang kahayupan. Napilitan ding 
magpahayag sa mga bansang Arabo 
si Pres. George W. Bush at iba pang 
upisyal ng gubyerno at militar ng 
US para ipaliwanag umano ang mga 
pangyayari. Subalit sa halip na hu- 
mingi ng paumanhin, nagpahayag 
pa si Bush ng lubos na pagtitiwala 
sa mga upisyal ng militar ng US na 
aniya'y may malaking naitutulong 
sa mamamayang Iragi. 

Sa kabila ng kalubhaan ng mga 
ginawang paglabag sa karapatang- 
tao, pinuna lamang si Gen. Janis 
Karpinsky, tagapangasiwa noon ng 
mga bilangguan ng US sa Iraq, at 
pangaral lamang ang iginawad sa 
anim na tauhan ng Military Police 
na napatunayang nanortyur sa mga 
bilanggo. Wala ni isa sa kanila ang 
tinanggal o pinagbitiw sa pwesto. 
Inamin ni Gen. Karpinski na nala- 
man niya ang tungkol sa mga 
pang-aabuso noon pang isang taon 
at di raw niya naatim ang mga ito. 
Ngunit sinabi niyang ang mga ito 
ay iniatas ng mga upisyal ng mili- 
tary intelligence na may kontrol sa 
mga selda kung saan naganap ang 
mga abuso. 


Paparami ang tumututol sa US Patriot Act 


DUMARAMI ngayon ang bumabatikos sa US Patriot Act 
habang nangangampanya si Pres. George W. Bush na 
gawin na itong permanenteng batas. May 300 lokal na 
gubyerno na ang tumututol dito batay sa huling ulat 
ng Bill of Rights Defense Committee at American Civil 
Liberties Union. 

Ang pinakahuling lokal na gubyernong nagpasa ng 
resolusyon laban sa Patriot Act ay ang Martha's Vine- 
yard sa Tinsbury, Massachusetts. Nauna nang nagpa- 
hayag ng pagtutol ang Alaska, Hawaii, Maine, Ver- 

mont, mga syudad ng Philadelphia, Baltimore, Detroit, 
Dallas, Denver, San Jose, Seattle, San Francisco, Mil- 
waukee, Washington, D.C., Pittsburgh at El Paso, at 
ang tatlong syudad na may pinakamalaking popula- 
syon, ang New York, Los Angeles at Chicago. 

Mariing kinundena ng mga lokal na gubyernong ito 
ang sobra-sobrang kapangyarihang ibinibigay ng US 
Patriot Act sa Department of Justice para mang- 
aresto, magdeteni, at magpatalsik ng mga dayuhan 
nang walang isinasampang kaso. 

Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


TAN 


Walang pundamental na pagbabagong 
idudulot ang eleksyon sa Mayo 10 

lapyudal na naghaharing sistema, re- 

aksyunaryo ang mga eleksyon at lu- 
milikha lamang ng ilusyon ng demokrasya. 
Hindi ito maaaring maging paraan upang 
ang mamamayan ay makapagpahayag ng 
kanilang kagustuhan at makapamili ng 
mga pinunong tunay na kakatawan sa ka- 
nilang interes. 


S a kasalukuyang malakolonyal at ma- 


tatakda sa pangkalahatang dominasyon ng 
mga reaksyunaryong partido at kandidato. 
Kaya ang mga eleksyon para sa reaksyu- 
naryong gubyerno sa Pilipinas ay dili iba't 
pagtatakda lamang kung sino mula sa 
aling paksyon ng reaksyunaryong 
naghaharing uri ang mamamayani 
sa isang panahon at maki- 
kinabang sa kapang- 


yarihan kaalin- 
sabay ng 


Ang umiiral na sistemang pang-eko- 
nomya, pampulitika, pangkultura at elek- 


toral ang siyang nag- 

Ak main 


AYA VA VAL 


Mga tulisan, ginagamit 
ng AFP sa Mindanao 
PAHINA 8 


Koleksyon ng mga 
litrato ng BHB, 
inilunsad 


Mga tampok sa Panggigipit sa mga 


isyung ito... 


progresibong partido 
PAHINA 3 


PAHINA 5 


